รัฐบาลไทย-ข่าวทำเนียบรัฐบาล-นายกรัฐมนตรี ให้สัมภาษณ์หลังประชุมคณะรัฐมนตรี
วันอังคารที่ 1 พฤศจิกายน 2559
นายกรัฐมนตรี ให้สัมภาษณ์หลังประชุมคณะรัฐมนตรี
นายกรัฐมนตรี ให้สัมภาษณ์หลังประชุมคณะรัฐมนตรี
วันนี้ (25 ตุลาคม 2559) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวกับสื่อมวลชนถึงประเด็นในเรื่องต่าง ๆ ดังนี้
1. เรื่องการดูแลรักษาความสงบในช่วงระหว่างพระราชพิธีพระบรมศพพระบาทสมเด็จพระปรมินทรมหาภูมิพลอดุลยเดชว่า ทางศูนย์บัญชาการติดตามสถานการณ์ (ศตส.) ได้ดําเนินการร่วมกับหลายหน่วยงานอย่างเต็มกําลัง และในวันพรุ่งนี้ (26 ต.ค. 59)จะมีการจัดการประชุม เพื่อหาข้อสรุปเกี่ยวกับการอํานวยความสะดวกให้กับพี่น้องประชาชนกันอย่างต่อเนื่อง ทั้งในเรื่องของที่พักอาศัย การแจกจ่ายอาหาร รวมไปถึงการดูแลรักษาความสะอาดในบริเวณพื้นที่ รวมถึงการดูแลสุขภาพของประชาชนที่เดินทางมาร่วมพิธี จึงได้มีการจัดบริเวณพื้นที่สําหรับการปฐมพยาบาลไว้ในเบื้องต้น แต่ทั้งนี้ประชาชนจะต้องดูแลสุขภาพของตัวเองด้วย
2. เรื่องของการสืบราชสันตติวงศ์รัฐบาลจะมีการประชุมหารือร่วมกับสํานักพระราชวัง และหน่วยงานที่เกี่ยวข้องโดยเร็ว เพื่อหารายละเอียดให้ได้มากที่สุด และจะมีการแจ้งให้ประชาชนได้รับทราบต่อไป
3. เรื่องเหตุระเบิดที่จังหวัดปัตตานีนายกรัฐมนตรี ชี้แจงว่า เป็นการกระทําของฝ่ายที่ต้องการจะกระทําการให้เกิดความไม่สงบ ซึ่งรัฐบาลและเจ้าหน้าที่ทุกฝ่ายที่เกี่ยวข้องกําลังเร่งดําเนินการอย่างเต็มกําลัง เพื่อให้สถานการณ์ในพื้นที่ดังกล่าวมีทิศทางไปในทางที่ดีขึ้น ทั้งนี้ ขอความร่วมมือพี่น้องประชาชนอย่าได้เผยแพร่ข่าวสารในแง่ลบเกินความเป็นจริง เพราะจะทําให้ประชาชนมีความหวาดกลัวมากขึ้น และยังจะส่งผลกระทบในทางลบต่อภาพลักษณ์ของประเทศ
4. เรื่องคดีทุจริตในโครงการจํานําข้าวนายกรัฐมนตรี กล่าวว่า สําหรับผู้ต้องหาที่ถูกกล่าวหานั้น โดยสิทธิตามกฎหมายสามารถที่จะเรียกร้องยื่นอุทธรณ์ได้ตามกระบวนการยุติธรรม ซึ่งเป็นสิทธิส่วนบุคคล ส่วนคดีดังกล่าว รัฐบาลได้ส่งเรื่องให้ดําเนินคดีตามที่ร้องเรียนเป็นอันเสร็จสิ้น หลังจากนี้จะเป็นการตัดสินตามกระบวนการทางกฎหมายของศาลยุติธรรมในการทําหน้าที่ตัดสินคดี
5. เรื่องการจัดทําแผนงบประมาณ ปี 2561นายกรัฐมนตรี ชี้แจงว่า ได้สั่งการให้หน่วยงานที่เกี่ยวข้องเสนอการจัดทําแผนงบประมาณว่า จะต้องเป็นแผนที่มีความเชื่อมโยงกับกระทรวงอื่น และสามารถต่อยอดไปถึงการพัฒนาในอีก 20 ปีข้างหน้า สอดคล้องกับแผนพัฒนาเศรษฐกิจและสังคมแห่งชาติฯ เพื่อนําแผนงบประมาณเหล่านี้ ไปต่อยอดการปฏิรูปประเทศที่จะสร้างรายได้อย่างมั่นคงให้กับประชาชนในทุกระดับชั้นในระยะยาวต่อไป
6. เรื่องของความขัดแย้งของพี่น้องประชาชนนายกรัฐมตรี กล่าวว่า เนื่องจากในช่วงเวลานี้เป็นช่วงเวลาแห่งความโศกเศร้า จึงขอความร่วมมือพี่น้องประชาชนกระทําการใด ๆ จะต้องคํานึงถึงเหตุผลเป็นหลัก เพื่อสร้างภาพลักษณ์ที่ดีให้กับประเทศ ดังเช่นในช่วงระยะเวลาที่ผ่านมา ที่ได้รวมพลังสามัคคีเข้าร่วมพระราชพิธีพระบรมศพ ปกป้องเทิดทูนสถาบันพระมหากษัตริย์ โดยไม่มีการบังคับใด ๆ จากรัฐบาล ซึ่งเป็นสิ่งที่น่าชื่นชมและสมควรที่จะปฏิบัติต่อไป นอกจากนี้ รัฐบาลต้องการให้ประชาชนทุกคนช่วยกันเผยแพร่พระราชกรณียกิจที่พระบาทสมเด็จพระปรมินทรมหาภูมิพลอดุลยเดช ได้ทรงริเริ่มไว้ และร่วมกันบริหารราชการแผ่นดินเชื่อมโยงให้สอดคล้องกับหลักปรัชญาเศรษฐกิจพอเพียงของพระองค์ท่าน รวมทั้งเคารพต่อกฎหมายบ้านเมือง ซึ่งเป็นสิ่งที่พระองค์ท่านกระทําเพื่อความเป็นอยู่ที่ดีให้กับประชาชนชาวไทยมาโดยตลอด ประชาชนเองก็ควรนําสิ่งเหล่านี้ไปต่อยอดกับการพัฒนาร่วมกันด้วยความสามัคคี เพื่อถวายแด่พระองค์ท่าน ร่วมมือกันนําสิ่งเหล่านี้สร้างความเป็นอยู่ที่ดีให้แก่ตนเอง และนําประเทศไทยให้ก้าวไปสู่ ไทยแลนด์ 4.0 เพื่อความมั่นคง มั่งคั่ง และยังยืนต่อไป
------------------------------------------------
กลุ่มประชาสัมพันธ์และเผยแพร่
สํานักโฆษก